**PROGRAMACIÓN ANUAL DO 6º NIVEL DE EDUCACIÓN PRIMARIA**

CEIP Esteiro (Ferrol) - CURSO 2019-2020

Víctor Manuel Varela Negreira páxina 14

**PROGRAMACIÓN DO 6º NIVEL DE EDUCACIÓN PRIMARIA**

**CEIP ESTEIRO**

**Curso 2019-2020**

**Esta programación foi elaborada aplicando a lexislación vixente da LOMCE DECRETO 105/2014, do 4 de setembro, polo que se establece o currículo da educación primaria na Comunidade Autónoma de Galicia.**

|  |
| --- |
| INDICE: |

* 1.- Introdución e contextualización ............................................................................................ páx 3
* 2.- Contribución ó desenvolvemento das Competencias Clave ................................................. páx 4
* 3.- Concreción dos obxectivos para o curso .............................................................................. páx 7
* 4.- Concreción para cada estándar: ......................................................................................... páx 7
  + - Temporalización
    - Grao mínimo de consecución para superar a materia
    - Procedementos e instrumentos de avaliación
    - Competencias clave de cada estándar
* 5.- Concrecións metodolóxicas ................................................................................................... páx 14
* 6.- Materiais e recursos didácticos .............................................................................................. páx 14
* 7.- Criterios sobre a avaliación, cualificación e promoción do alumnado .................................... páx 14
* 8.- Indicadores de logro para avaliar o proceso de ensino e a práctica docente ........................ páx 15
* 9.- Deseño da avaliación inicial e medidas individuais ou colectivas que se poidan adoptar

como consecuencia dos seus resultados .................................................................................... páx 16

* 10.- Medidas de atención á diversidade ....................................................................................... páx 16
* 11.- Concreción dos elementos transversais que se traballan no curso ..................................... páx 16
* 12.- Actividades extraescolares e complementarias ..................................................................... páx 17
* 13.- Aplicacións dos plans e proxectos do centro ........................................................................ páx 17
* 14.- Mecanismos de revisión, avaliación e modificación das programacións didácticas en

en relación cos resultados académicos e procesos de mellora ................................................... páx 19

|  |
| --- |
| 1.- INTRODUCIÓN E CONTEXTUALIZACIÓN |

A área de Lingua Estranxeira ten como obxecto primordial conseguir que o alumnado adquira tódalas competencias, e en especial a competencia en comunicación lingüística, social e cívica, aprender a aprender, etc, de xeito que consiga formar persoas que sexan capaces de empregar a lingua oral e escrita nun contexto comunicativo significativo. Este contexto será limitado ao comezo da Educación Primaria, pero irá ampliando o seu espectro, ata conseguir que o alumnado sexa capaz de comunicarse nas distintas destrezas lingüísticas (*speaking, listening, reading* e *writing*) en situacións diversas.

*Contextualización:* O grupo de 6º de E.P. está composto por **23 nenos/as.**

A lingua materna e a do contorno predominante é o castelán, aínda que a nivel de centro o profesorado utiliza como lingua vehicular o galego.

|  |
| --- |
| 2.- CONTRIBUCIÓN Ó DESENVOLVEMENTO DAS COMPETENCIAS CLAVE |

*Descrición das competencias clave en liñas xerais:*

* **Competencia en comunicación lingüística -** Refírese á utilización da linguaxe como instrumento de comunicación oral e escrita, de representación, interpretación e comprensión da realidade, de construción e comunicación do coñecemento e de organización e autorregulación do pensamento, as emocións e a conduta.
* **Competencia matemática e competencias básicas en ciencia e tecnoloxía -**  Utilizar os números e as súas operacións básicas, os símbolos e as formas de expresión e razoamento matemático para producir e interpretar informacións, para coñecer máis sobre aspectos cuantitativos e espaciais da realidade e para resolver problemas relacionados coa vida diaria. Forma parte da competencia matemática a habilidade para interpretar e expresar con claridade e precisión informacións, datos e argumentacións.
* **Competencia dixital -** O coñecemento dunha lingua estranxeira ofrece a posibilidade de comunicarse utilizando as novas tecnoloxías creando contextos reais e funcionais de comunicación. Esta competencia consiste en dispoñer de habilidades para procurar, obter, procesar e comunicar información e transformala en coñecemento.
* **Competencia para aprender a aprender** - A aprendizaxe dunha lingua estranxeira rendibilízase enormemente ao incluir contidos directamente relacionados coa reflexión sobre a propia aprendizaxe, para que cada neno e cada nena identifiquen como aprenden mellor e que estratexias os fan máis eficaces.
* **Competencias sociais e cívicas** - As linguas serven aos falantes para comunicarse socialmente, pero tamén son vehículo de comunicación e transmisión cultural. Aprender unha lingua estranxeira implica o coñecemento de trazos e feitos culturais vinculados ás diferentes comunidades de falantes desta. Este feito favorece a comprensión da realidade social en que se vive, o respecto, o recoñecemento e a aceptación de diferenzas culturais e de comportamento, promove a tolerancia e a integración e axuda a comprender e apreciar tanto os trazos de identidade coma as diferenzas.
* **Sentido de iniciativa e espírito emprendedor** - As decisións que provoca a reflexión sobre a propia aprendizaxe favorecen a autonomía. Na medida que a autonomía e iniciativa persoal involucran a miúdo outras persoas, esta competencia obriga a dispoñer de habilidades sociais para relacionarse, cooperar e traballar en equipo: poñerse no lugar do outro, valorar as ideas dos demais, dialogar e negociar, a asertividade para facer saber axeitadamente aos demais as propias decisións, e traballar de forma cooperativa e flexible. O sentido de iniciativa e espírito emprendedor supoñen a capacidade de imaxinar, emprender, desenvolver e avaliar accións ou proxectos individuais ou colectivos con creatividade, confianza, responsabilidade e sentido crítico. Require, polo tanto, poder reelaborar as formulacións previas ou elaborar novas ideas, buscar solucións e levalas á práctica.
* **Conciencia e expresións culturais** - A aprendizaxe dunha lingua estranxeira colabora no desenvolvemento desta competencia se os modelos lingüísticos que se utilizan conteñen, aínda coas limitacións desta etapa, producións lingüísticas con compoñente cultural. Trátase, polo tanto, dunha competencia que facilita tanto expresarse e comunicarse como percibir, comprender e enriquecerse con diferentes realidades e producións do mundo da arte e da cultura. Esta competencia incorpora así mesmo o coñecemento básico das principais técnicas, recursos e convencións das diferentes linguaxes artísticas como a música, a literatura, as artes visuais e escénicas, ou das diferentes formas que adquiren as chamadas artes populares.

A continuación están os estándares de lingua estranxeira que contribúen á adquisición das distintas competencias clave.

|  |
| --- |
| PERFIL COMPETENCIAL DE ESTÁNDARES PRIORITARIOS |

|  |  |  |  |
| --- | --- | --- | --- |
| Competencia Clave: | | Comunicación Lingüística | |
| Nivel | Área | | Estándares |
| 6º | PLE | | 6º-PLEB1.5 - Entende a información esencial en conversas breves e sinxelas nas que participa, que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou un lugar. |
| 6º | PLE | | 6º-PLEB2.1 - Fai presentacións breves e sinxelas, previamente preparadas e ensaiadas, sobre temas cotiás ou do seu interese (presentarse e presentar a outras persoas; dar información básica sobre si mesmo, a súa familia e a súa clase; indicar as súas afeccións e intereses e as principais actividades do seu día a día; describir brevemente e de maneira sinxela a súa habitación, o seu menú preferido, o aspecto exterior dunha persoa, ou un obxecto; presentar un tema que lle interese (o seu grupo de música preferido); dicir o que lle gusta e non lle gusta e dar a súa opinión)usando estruturas sinxelas e cunha pronuncia e entoación comprensible. |
| 6º | PLE | | 6º-PLEB3.2 - Comprende información esencial e localiza información específica en material informativo sinxelo como menús, horarios, catálogos, listas de prezos, anuncios, guías telefónicas, publicidade, folletos turísticos, programas culturais ou de eventos etc. |
| 6º | PLE | | 6º-PLEB4.2 - Escribe correspondencia persoal breve e simple (mensaxes, notas, postais, correos, chats ou SMS) na que dá as grazas, felicita a alguén, fai unha invitación, dá instrucións, ou fala de si mesmo/a e da súa contorna inmediata (familia, amigos e amigas, afeccións, actividades cotiás, obxectos e lugares) e fai preguntas relativas a estes temas. |
| 6º | PLE | | 6º-PLEB5.1 - Entende a información esencial en conversas breves e sinxelas nas que participa que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou dun lugar. |
| 6º | PLE | | 6º-PLEB5.5 - Compara aspectos lingüísticos e culturais das linguas que coñece para mellorar na súa aprendizaxe e lograr unha competencia integrada a través de producións audiovisuais ou multimedia e de manifestacións artísticas. |

|  |  |  |  |
| --- | --- | --- | --- |
| Competencia Clave: | | Aprender a aprender | |
| Nivel | Área | | Estándares |
| 6º | PLE | | 6º-PLEB1.4 - Identifica o tema dunha conversa cotiá predicible que ten lugar na súa presenza (por exemplo, nunha tenda, nun tren). |
| 6º | PLE | | 6º-PLEB1.7 - Comprende o sentido xeral e o esencial e distingue os cambios de tema de programas de televisión ou doutro material audiovisual e multimedia dentro da súa área de interese (p. e. nos que se entrevista a mozos e mozas ou personaxes coñecidos ou coñecidas sobre temas cotiás (por exemplo, o que lles gusta facer no seu tempo libre) ou nos que se informa sobre actividades de lecer (teatro, cinema, eventos deportivos etc.). |
| 6º | PLE | | 6º-PLEB3.2 - Comprende información esencial e localiza información específica en material informativo sinxelo como menús, horarios, catálogos, listas de prezos, anuncios, guías telefónicas, publicidade, folletos turísticos, programas culturais ou de eventos etc. |
| 6º | PLE | | 6º-PLEB3.4 - Comprende o esencial e os puntos principais de noticias breves e artigos de revistas para mozas e mozos que traten temas que lle sexan familiares ou sexan do seu interese (deportes, grupos musicais, xogos de ordenador). |
| 6º | PLE | | 6º-PLEB5.5 - Compara aspectos lingüísticos e culturais das linguas que coñece para mellorar na súa aprendizaxe e lograr unha competencia integrada a través de producións audiovisuais ou multimedia e de manifestacións artísticas. |

|  |  |  |  |
| --- | --- | --- | --- |
| Competencia Clave: | | Competencia Dixital | |
| Nivel | Área | | Estándares |
| 6º | PLE | | 6º-PLEB4.2 - Escribe correspondencia persoal breve e simple (mensaxes, notas, postais, correos, chats ou SMS) na que dá as grazas, felicita a alguén, fai unha invitación, dá instrucións, ou fala de si mesmo/a e da súa contorna inmediata (familia, amigos e amigas, afeccións, actividades cotiás, obxectos e lugares) e fai preguntas relativas a estes temas. |

|  |  |  |  |
| --- | --- | --- | --- |
| Competencia Clave: | | Sociais e cívicas | |
| Nivel | Área | | Estándares |
| 6º | PLE | | 6º-PLEB1.5 - Entende a información esencial en conversas breves e sinxelas nas que participa, que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou un lugar. |
| 6º | PLE | | 6º-PLEB5.1 - Entende a información esencial en conversas breves e sinxelas nas que participa que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou dun lugar. |

|  |
| --- |
| 3.- CONCRECIÓN DOS OBXECTIVOS PARA O CURSO |

O currículo básico establece que a Educación Primaria contribuirá a desenvolver nos nenos e nenas as capacidades que lles permitan:

* + - * 1. Coñecer e apreciar os valores e as normas de convivencia, aprender a obrar de acordo con elas, prepararse para o exercicio activo da cidadanía e respectar os dereitos humanos, así como o pluralismo propio dunha sociedade democrática.
        2. **Desenvolver hábitos de traballo individual e de equipo, de esforzo e responsabilidade no estudo, así como actitudes de confianza nun mesmo, sentido crítico, iniciativa persoal, curiosidade, interese e creatividade na aprendizaxe, e espírito emprendedor.**
        3. **Adquirir habilidades para a prevención e para a resolución práctica de conflitos, que lles permitan manexarse con autonomía no ámbito familiar e doméstico, así como nos grupos sociais cos que se relacionan.**
        4. Coñecer, comprender e respectar as diferentes culturas e as diferenzas entre as persoas, a igualdade de dereitos e oportunidades de homes e mulleres e a non discriminación de persoas con discapacidade.
        5. Coñecer e empregar de maneira axeitada a lingua castelá, a lingua cooficial da Comunidade Autónoma se a houbera, e desenvolver hábitos de lectura.
        6. **Adquirir polo menos nunha lingua estranxeira a competencia comunicativa básica que lles permita expresar e comprender mensaxes sinxelas e manexarse en situacións cotiás.**
        7. Desenvolver as competencias matemáticas básicas e iniciarse na resolución de problemas que requiran a realización de operacións elementais de cálculo, coñecementos xeométricos e estimacións, así como ser capaces de aplicalos ás situacións da súa vida cotiá.
        8. Coñecer os aspectos fundamentais das Ciencias da Natureza, as Ciencias Sociais, a Xeografía, a Historia e a Cultura, con especial atención ós relacionados e vinculados a Galicia.
        9. **Iniciarse no emprego das tecnoloxías da información e a comunicación para a aprendizaxe, desenvolvendo un espírito crítico ante as mensaxes que reciben e elaboran.**
        10. Empregar diferentes representacións e expresións artísticas e iniciarse na construción de propostas visuais e audiovisuais.
        11. Valorar a hixiene e a saúde, aceptar o propio corpo e o dos demais, respectar as diferenzas e empregar a educación física e o deporte como medios para favorecer o desenvolvemento persoal e social.
        12. l) Coñecer e valorar os animais máis próximos ó ser humano e adoptar modos de comportamento que favorezan o seu coidado.
        13. m) Desenvolver as súas capacidades afectivas en tódolos ámbitos da personalidade e nas súas relacións cos demais, así como unha actitude contraria á violencia, ós prexuízos de calquera tipo e ós estereotipos sexistas.
        14. n) Fomentar a educación vial e actitudes de respecto que incidan na prevención dos accidentes de tráfico.
        15. o) Coñecer, apreciar e valorar as singularidades culturais, lingüísticas, físicas e sociais de Galicia, poñendo de relevancia ás mulleres e homes que realizaron contribucións importantes á cultura e á sociedade galegas.

|  |
| --- |
| 4.- CONCRECIÓN PARA CADA ESTÁNDAR:  Temporalización, grao mínimo de consecución para superar a materia, procedementos e instrumentos de avaliación e competencias clave para cada estándar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Criterio de avaliación** | **Estándares** | **Grao mínimo para superar a área**  Indicador mínimo de logro | **T 1** | **T 2** | **T 3** | **CRITERIOS PARA A CUALIFICACIÓN** | **C.C.** |
| **Instrumentos de avaliación /**  **Procedementos de avaliación (%)\*** |
| **Bloque 1: Comprensión de textos orais** | | | | | | | |
| PLE-B1.1 | 6º-PLEB1.1 - Comprende o esencial de anuncios publicitarios sobre produtos que lle interesan (xogos, ordenadores, CD etc.).  Peso: 4% |  |  | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA |
| PLE-B1.2 | 6º-PLEB1.2 - Comprende mensaxes e anuncios públicos que conteñan instrucións, indicacións ou outro tipo de información (por exemplo, números, prezos, horarios, nunha estación ou nuns grandes almacéns).  Peso: 4% |  |  | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA |
| PLE-B1.2 | 6º-PLEB1.3 - Entende o que se lle di en transaccións habituais sinxelas (instrucións, indicacións, peticións, avisos).  Peso: 6% | Entende o que se lle di en transaccións habituais sinxelas (instrucións, indicacións, peticións, avisos). | X | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA CSC |
| PLE-B1.3 | 6º-PLEB1.4 - Identifica o tema dunha conversa cotiá predicible que ten lugar na súa presenza (por exemplo, nunha tenda, nun tren).  Peso: 4% |  | X | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA CSC |
| PLE-B1.3 | 6º-PLEB1.5 - Entende a información esencial en conversas breves e sinxelas nas que participa, que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou un lugar.  Peso: 6% | Entende a información esencial en conversas breves e sinxelas nas que participa, que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou un lugar. | X | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA CSC |
| PLE-B1.4 | 6º-PLEB1.6 - Comprende as ideas principais de presentacións sinxelas e ben estruturadas sobre temas familiares ou do seu interese (por exemplo, música, deporte etc.), a condición de que conte con imaxes e ilustracións e se fale de maneira lenta e clara.  Peso: 4% |  |  | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CAA |
| PLE-B1.4 | 6º-PLEB1.7 - Comprende o sentido xeral e o esencial e distingue os cambios de tema de programas de televisión ou doutro material audiovisual e multimedia dentro da súa área de interese (p. e. nos que se entrevista a mozos e mozas ou personaxes coñecidos ou coñecidas sobre temas cotiás (por exemplo, o que lles gusta facer no seu tempo libre) ou nos que se informa sobre actividades de lecer (teatro, cinema, eventos deportivos etc.).  Peso: 4% |  |  | X | X | PROCEDEMENTOS: Intercambios orais cos alumnos/as, Probas específicas,  INSTRUMENTOS: Posta en común (10%), Proba obxectiva (50%), | CCL CAA |
| **Bloque 2: Producións de textos orais** | | | | | | | |
| PLE-B2.1 | 6º-PLEB2.1 - Fai presentacións breves e sinxelas, previamente preparadas e ensaiadas, sobre temas cotiás ou do seu interese (presentarse e presentar a outras persoas; dar información básica sobre si mesmo, a súa familia e a súa clase; indicar as súas afeccións e intereses e as principais actividades do seu día a día; describir brevemente e de maneira sinxela a súa habitación, o seu menú preferido, o aspecto exterior dunha persoa, ou un obxecto; presentar un tema que lle interese (o seu grupo de música preferido); dicir o que lle gusta e non lle gusta e dar a súa opinión)usando estruturas sinxelas e cunha pronuncia e entoación comprensible.  Peso: 6% | Fai presentacións breves e sinxelas, previamente preparadas e ensaiadas, sobre temas cotiás ou do seu interese, dicir o que lle gusta e non lle gusta e dar a súa opinión usando estruturas sinxelas e cunha pronuncia e entoación comprensible. | X | X | X | PROCEDEMENTOS: Intercambios orais cos alumnos/as, Análise das producións dos alumnos/as,  INSTRUMENTOS: Posta en común (10%), Caderno de clase (25%), | CCL CAA |
| **Bloque 3: Comprensión de textos escritos** | | | | | | | |
| PLE-B3.1 | 6º-PLEB3.1 - Comprende instrucións, indicacións, e información básica en notas, letreiros e carteis en rúas, tendas, medios de transporte, cinemas, museos, colexios, e outros servizos e lugares públicos  Peso: 4% |  | X | X | X | PROCEDEMENTOS: Análise das producións dos alumnos/as,  INSTRUMENTOS: Caderno de clase (25%), | CCL CAA |
| PLE-B3.2 | 6º-PLEB3.2 - Comprende información esencial e localiza información específica en material informativo sinxelo como menús, horarios, catálogos, listas de prezos, anuncios, guías telefónicas, publicidade, folletos turísticos, programas culturais ou de eventos etc.  Peso: 6% | Comprende información esencial e localiza información específica en material informativo sinxelo como menús, horarios, catálogos, listas de prezos, anuncios, guías telefónicas, publicidade, folletos turísticos, programas culturais ou de eventos etc. | X | X | X | PROCEDEMENTOS: Probas específicas, Análise das producións dos alumnos/as,  INSTRUMENTOS: Proba obxectiva (50%), Caderno de clase (25%), | CCL CAA |
| PLE-B3.2 | 6º-PLEB3.3 - Comprende correspondencia (SMS, correos electrónicos, postais e tarxetas) breve e sinxela que trate sobre temas familiares como, por exemplo, un mesmo, a familia, a escola, o tempo libre, a descrición dun obxecto ou un lugar, a indicación da hora e o lugar dunha cita etc.  Peso: 4% |  | X |  |  | PROCEDEMENTOS: Probas específicas, Análise das producións dos alumnos/as,  INSTRUMENTOS: Proba obxectiva (50%), Caderno de clase (25%), | CCL CAA |
| PLE-B3.3 | 6º-PLEB3.4 - Comprende o esencial e os puntos principais de noticias breves e artigos de revistas para mozas e mozos que traten temas que lle sexan familiares ou sexan do seu interese (deportes, grupos musicais, xogos de ordenador).  Peso: 4% |  |  | X | X | PROCEDEMENTOS: Análise das producións dos alumnos/as,  INSTRUMENTOS: Caderno de clase (25%), | CCL CAA |
| PLE-B3.3 | 6º-PLEB3.5 - Comprende o esencial de historias breves e ben estruturadas e identifica os e as personaxes principais, a condición de que a imaxe e a acción conduzan gran parte do argumento (lecturas adaptadas, cómics etc.).  Peso: 6% | Comprende o esencial de historias breves e ben estruturadas e identifica os e as personaxes principais, a condición de que a imaxe e a acción conduzan gran parte do argumento (lecturas adaptadas, cómics etc.). | X | X | X | PROCEDEMENTOS: Análise das producións dos alumnos/as,  INSTRUMENTOS: Caderno de clase (25%), | CCL CAA |
| PLE-B3.4 | 6º-PLEB3.6 - Emprega de forma axeitada os signos ortográficos básicos (p. e. punto, coma), así como símbolos de uso frecuente (p. e. ?, @, ?).  Peso: 4% |  |  | X | X | PROCEDEMENTOS: Análise das producións dos alumnos/as,  INSTRUMENTOS: Caderno de clase (25%), | CCL |
| **Bloque 4: Produción de textos escritos** | | | | | | | |
| PLE-B4.1 | 6º-PLEB4.1 - Completa un breve formulario ou unha ficha cos seus datos persoais (por exemplo, para rexistrarse nas redes sociais, para abrir unha conta de correo electrónico etc.).  Peso: 4% |  | X |  |  | PROCEDEMENTOS: Probas específicas, Análise das producións dos alumnos/as,  INSTRUMENTOS: Proba obxectiva (50%), Caderno de clase (25%), | CCLCD CAA |
| PLE-B4.7 | 6º-PLEB4.2 - Escribe correspondencia persoal breve e simple (mensaxes, notas, postais, correos, chats ou SMS) na que dá as grazas, felicita a alguén, fai unha invitación, dá instrucións, ou fala de si mesmo/a e da súa contorna inmediata (familia, amigos e amigas, afeccións, actividades cotiás, obxectos e lugares) e fai preguntas relativas a estes temas.  Peso: 6% | Escribe correspondencia persoal breve e simple e fai preguntas relativas a estes temas. | X | X | X | PROCEDEMENTOS: Probas específicas, Análise das producións dos alumnos/as,  INSTRUMENTOS: Proba obxectiva (50%), Caderno de clase (25%), | CCL CDCAACSC |
| **Bloque 5: Coñecemento da lingua en consciencia intercultural** | | | | | | | |
| PLE-B5.1 | 6º-PLEB5.1 - Entende a información esencial en conversas breves e sinxelas nas que participa que traten sobre temas familiares como, por exemplo, un mesmo, a familia, a escola, o tempo libre, a descrición dun obxecto ou dun lugar.  Peso: 6% | Entende a información esencial en conversas breves e sinxelas nas que participa que traten sobre temas familiares. | X | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA CSC |
| PLE-B5.2 | 6º-PLEB5.2 - Desenvólvese en transaccións cotiás (p. e. pedir nunha tenda un produto e preguntar o prezo).  Peso: 6% | Desenvólvese en transaccións cotiás (p. e. pedir nunha tenda un produto e preguntar o prezo). |  | X | X | PROCEDEMENTOS: Análise das producións dos alumnos/as,  INSTRUMENTOS: Producións orais (15%), | CCL CAA CSC |
| PLE-B5.3 | 6º-PLEB5.3 - Participa en conversas cara a cara ou por medios técnicos (teléfono, Skype) nas que se establece contacto social (dar as grazas, saudar, despedirse, dirixirse a alguén, pedir desculpas, presentarse, interesarse polo estado de alguén, felicitar a alguén), se intercambia información persoal e sobre asuntos cotiás, se expresan sentimentos, se ofrece algo a alguén, se pide prestado algo, queda con amigos e amigas ou se dan instrucións (p. e. como se chega a un sitio con axuda dun plano).  Peso: 4% |  | X | X | X | PROCEDEMENTOS: Análise das producións dos alumnos/as,  INSTRUMENTOS: Producións orais (15%), | CCL CD CSC |
| PLE-B5.4 | 6º-PLEB5.4 - Participa nunha entrevista, p. e. médica nomeando partes do corpo para indicar o que lle doe.  Peso: 4% |  |  | X |  | PROCEDEMENTOS: Análise das producións dos alumnos/as,  INSTRUMENTOS: Producións orais (15%), | CCL CSC |
| PLE-B5.5 | 6º-PLEB5.5 - Compara aspectos lingüísticos e culturais das linguas que coñece para mellorar na súa aprendizaxe e lograr unha competencia integrada a través de producións audiovisuais ou multimedia e de manifestacións artísticas.  Peso: 4% |  | X | X | X | PROCEDEMENTOS: Intercambios orais cos alumnos/as,  INSTRUMENTOS: Posta en común (10%), | CCL CAA |

|  |
| --- |
| 5.- CONCRECIÓNS METODOLÓXICAS |

*As bases metodolóxicas son:*

* O punto de partida da aprendizaxe dos alumnos son os seus primeiros coñecementos previos.
* A aprendizaxe a nivel de competencias.
* As situacións comunicativas que inclúen o humor e o xogo captan a motivación do alumnado e facilitan a aprendizaxe
* Os nenos aprenden de distintas formas e a ritmos diferentes.
* A aprendizaxe dos nenos é maior e de máis calidade se basea na actividade.
* Considerar o progreso pero tamén o erro como algo natural no proceso de aprendizaxe.
* A avaliación do proceso individual e grupal dos alumnos na aprendizaxe é un factor importante para asegurar a calidade da aprendizaxe.
* A aprendizaxe globalizada xera o desenvolvemento da realidade como un todo nos alumnos.
* Unha aprendizaxe permanente.

Os materiais e recursos que se empregan crean o contexto axeitado para que se poidan poñer en práctica estas bases metodolóxicas desenvolvéndose no contexto dunha cidade ficticia, Rooftops, inspirada na cidade de Oxford, onde viven tódolas personaxes.

* Nos niveis 1 e 2 compartiremos a vida dos nenos que viven nun barrio residencial, van ó colexio de primaria Rooftops, visitan lugares dos arredores, como o parque, e participan en acontecementos sociais como o carnaval ou un pícnic.
* Nos niveis 3 e 4, as historias desenvólvense nun distrito máis comercial e compartiremos a vida dos nenos cuxas familias están relacionadas cos comercios da zona.
* Nos niveis 5 e 6, os residentes de Rooftops estarán acompañados por nenos doutros países dun programa de intercambio, a través dos que poderemos comparar a vida desta cidade británica por excelencia e outras zonas de Reino Unido con outros lugares do mundo.

|  |
| --- |
| 6.- MATERIAIS E RECURSOS DIDÁCTICOS |

* Entorno Virtual de Aprendizaxe (EVA Edixgal)
* Pupil's book e Activity book dixital
* Notebook
* Ordenador, pantaia e encerado dixital interactivo
* Recursos educativos en internet

|  |
| --- |
| 7.- CRITERIOS SOBRE A AVALIACIÓN, CUALIFICACIÓN E PROMOCIÓN DO ALUMNADO |

A avaliación do proceso de ensinanza-aprendizaxe é fundamental para valorar o progreso do alumnado e a súa evolución competencial, polo que podemos falar de diversos tipos:

* Inicial
* Sumativa
* Continua
* Final

Ademáis temos uns estándares de aprendizaxe asociados ás competencias clave (poden formar parte do perfil competencial), que debemos concretar nas distintas UDIs (unidades de traballo), escollendo aqueles que máis nos interesen en función do obxectivo-tema da unidade (que se poden repetir ao longo do curso), tendo en conta uns criterios de cualificación.

Estes criterios de cualificación permiten establecer unha nota de 1 ao 10 nas distintas avaliacións (1ª, 2ª, 3ª e ordinaria) agrupando os estándares de aprendizaxe segundo o procedemento, o seu correspondente instrumento de avaliación e a porcentaxe dentro da materia dese proceso-instrumento de avaliación. Todo isto tamén tendo en conta a distribución dos estándares por trimestres e a súa ponderación-peso (prioritarios-normais).

Todos estes elementos resultarán nunha cualificación trimestral e final do alumnado que determinará a súa promoción.

No apartado 2 temos o cadro explicativo da distribución destes criterios de cualificación en función dos estándares:

|  |  |  |
| --- | --- | --- |
| **Procedemento** | **Instrumento de avaliación** | **Porcentaxe** |
| Análise das producións dos alumnos | Producións orais | 15% |
| Intercambios orais cos alumnos  Observación sistemática | Postas en común  Diario de clase | 10% |
| Análise das producións dos alumnos | Caderno de clase | 25% |
| Probas específicas | Proba obxectiva | 50% |

|  |
| --- |
| 8.- INDICADORES DE LOGRO PARA AVALIAR O PROCESO DE ENSINO E A PRÁCTICA DOCENTE |

A avaliación da práctica docente realizarase en cada UDI de traballo, analizando unha serie de indicadores que nos permitirán observar a evolución da programación e os posibles cambios que teñamos que ir introducindo segundo as caracterísiticas do grupo.

O cadro cos elementos a avaliar son:

|  |  |  |  |  |  |
| --- | --- | --- | --- | --- | --- |
| Elementos a avaliar | Indicadores de logro | | | Resultado | Propostas de mellora |
| Non conseguido | Conseguido parcialmente | Totalmente conseguido |
| Programación didáctica | Non se adecúa ó contexto da aula. | Adecúase parcialmente ó contexto da aula. | Adecúase completamente ó contexto da aula. |  |  |
| Medidasde atención á diversidade | Non se adoptaron medidas de atención a diversidade axeitadas. | Identificáronse as medidas de atención á diversidade a adoptar. | Adoptáronse medidas de atención á diversidade axeitadas. |  |  |
| Obxectivos da materia | Non se alcanzaron os obxectivos da materia establecidos. | Alcanzáronse parte  dos obxectivos da  materia establecidos para o curso. | Alcanzáronse os obxectivos da materia establecidos para este curso. |  |  |
| Competencias clave | Non se desenvolveron a maioría das competencias clave relacionadas coa materia. | Desenvolvéronse parte das competencias clave relacionadas coa materia. | Logrouse o desenvolvemento das Competencias clave relacionadas con esta materia. |  |  |
| Práctica docente | A práctica docente non foi satisfactoria. | A práctica docente foi parcialmente satisfactoria. | A práctica docente foi satisfactoria. |  |  |

Estes indicadores de logro servirán para realizar unha análise máis exhaustiva ao remate do curso, e deste xeito permitir observar puntos fortes e febles que debemos ter en consideración para completar o documento de auto-avaliación docente (ver apartado 14) acordado polo Claustro de profesores, que permitirá modificar e introducir melloras na programación curricular.

|  |
| --- |
| 9.- DESEÑO DA AVALIACIÓN INICIAL E MEDIDAS INDIVIDUAIS OU COLECTIVAS QUE SE POIDAN ADOPTAR COMO CONSECUENCIA DOS SEUS RESULTADOS |

Ao longo do mes de setembro realízase unha avaliación inicial do alumnado que abrangue as catro destrezas básicas da lingua (*listening, speaking, reading* e *writing*) na que se empregan os seguintes procedementos e instrumentos de avaliación:

* Análise das producións dos alumnos – producións orais (*listening* e *speaking*)
* Intercambios orais cos alumnos – postas en común (*listening* e *speaking*)
* Análise das producións dos alumnos – caderno de clase (*listening, reading* e *writing*)
* Probas específicas – proba obxectiva (*listening, reading* e *writing*)

Esta avaliación realizarase empregando a UDI de introdución que contén estruturas e elementos de repaso para o alumnado, para determinar as medidas individuais ou colectivas que se adoptarán na programación de aula..

|  |
| --- |
| 10.- MEDIDAS DE ATENCIÓN Á DIVERSIDADE |

Unha mesma acción educativa exercida sobre un grupo de alumnos/as ten uns resultados diferentes según o coñecemento e experiencia previa de cada un deles, as súas capacidades intelectuais e os seus intereses e motivacións no ensino. Por esta razón debemos atender á diversidade da aula ofrecendo actividades e recursos de ampliación, reforzo, extensión, ou modificando a metodoloxía e presentación dos distintos contidos.

Asimesmo os criterios e procedementos previstos para realizar as adaptacións curriculares para os alumnos con necesidades educativas especiais contemplan:

* Tempo e ritmo de aprendizaxe
* Metodoloxía máis personalizada
* Reforzar as técnicas de aprendizaxe
* Mellorar os procedementos, hábitos e actitudes
* Aumentar a atención orientadora
* Enriquecemento curricular
* Avaliacións adoptadas para as necesidades destes alumnos

|  |
| --- |
| 11.- CONCRECIÓN DOS ELEMENTOS TRANSVERSAIS QUE SE TRABALLARÁN NO CURSO |

A comprensión lectora, a expresión oral e escrita, a comunicación audiovisual, as tecnoloxías da información e a comunicación, o emprendemento e a educación cívica e constitucional traballaranse nos distintos estándares de aprendizaxe das UDIs.

Un elemento transversal o que prestaremos especial atención ao longo deste curso é a do desenvolvemento dos valores que fomenten a igualdade entre homes e mulleres (DECRETO 105/2014, Artigo 11 punto 3), evitaando os comportamentos, estereotipos e contidos sexistas.

|  |
| --- |
| 12.- ACTIVIDADES COMPLEMENTARIAS E EXTRAESCOLARES |

Ó longo do curso, participarase nunha serie de actividades complementarias:

* + a nivel de centro están as que abranguen celebracións ou días sinalados como o día das bibliotecas escolares, o magosto, o día do peón, o nadal, o entroido, o día da interculturalidade, a semana das letras galegas, o día da música e o día do deporte.
  + as actividades ofertadas por entidades externas ao centro (contacontos, exposicións, o apalpador, etc)
  + as saídas educativas

A nivel de área de lingua inglesa o alumnado participa especialmente nas celebracións do samaín (*halloween*), o nadal (*Christmas*), o entroido (*carnival*) e a semana santa (*Easter*) onde as actividades que se levan a cabo están incluídas nas correspondentes UDIs, cos seus obxectivos, estándares e criterios de avaliación.

En relación ás actividades extraescolares*(fora do horario lectivo)*, fomentarase entre as familias a asistencia do alumnado ás mesmas, pola súa importancia no desenvolvemento das relacións sociais, autonomía e colaboración do alumnado.

|  |
| --- |
| 13.- APLICACIÓN DOS PLANS E PROXECTOS DE CENTRO |

**A. Plan TIC**

As tecnoloxías da información e comunicación forman parte da vida cotiá do alumno/a e é necesario introducilas e empregalas como ferramenta habitual, tanto por parte do alumnado como do profesorado

O Proxecto TIC no centro marca unha serie de obxectivos e actuacións ó respecto:

*Alumnado*

* Coñecer e usar as ferramentas informáticas que lles permitan o acceso ao mundo da información.
* Potenciar a capacidade de razoamento do alumnado, a súa motivación e o seu afán de coñecemento.
* Utilizar o ordenador como medio de integración, de creación, de cooperación, de comunicación, e de expresión das propias ideas.
* Fomentar o uso dos medios informáticos como forma de romper coas desigualdades sociais e de xénero.

*Profesorado*

* Empregar as TIC para a mellora do traballo cotián e as actividades de aula: programacións, actividades, fichas...
* Saber consultar e sacar información a través das TIC, tanto para temas profesionais como para experiencias interesantes para a súa actividade de aula.
* Intercambiar experiencias, coñecementos, actividades..., participando nas diferentes opcións promovidas por Internet.
* Facilitar o uso dos medios informáticos ao alumnado con NNEE e nas tarefas de apoio e reforzo educativas.

Para este nivel as TIC aplícanse do seguinte xeito:

* Uso do EDI onde o alumnado ten acceso ao iPack ou libro dixital interactivo que inclúe cancións, presentacións multimedia, actividades, recursos, etc.
* O portal Oxford Online Learning Zone, onde o alumnado ten acceso aos contidos traballados na aula.
* Ligazóns e recursos web que se empregarán para ampliar as actividades de aula (extensión, reforzo ou repaso).
* Aula virtual EDU 2.0 (<https://ceipesteiro.edu20.org/>) onde o alumnado ten acceso as distintas seccións das catro destrezas da lingua.

**B. Proxecto Lector**

A lectura é un proceso moi complexo que precisa dunha ensinanza sistemática e organizada de recursos para operar cos textos. Estamos falando maiormente do desenvolvemento da competencia lingüística -lectura e escritura- onde o profesorado adopta o rol de modelador dos procesos e o alumnado se implica activamente no proceso.

Do proxecto lector de centro podemos citar dous tipos de obxectivos:

* Para desenvolver as competencias lingüísticas que implican:
  + Saber ler e escribir.
  + Ser capaz de comunicarse.
  + Pensar criticamente.
  + Razoar de forma lóxica.
  + Utilizar os avances tecnolóxicos do mundo actual.
* Para acadar os obxectivos curriculares que se lle esixen ao alumnado:
  + Obter/dar unha información precisa.
  + Obter/dar información de carácter xeral.
  + Seguir instruccións.
  + Aprender.
  + Disfrutar coa lectura/escrita.
  + Revisar un escrito propio.
  + Dar conta do aprendido.
  + Comunicar un texto a un auditorio.
  + Practicar a lectura en voz alta (para colaborar nun recitado, para interpretar un papel nunha obra de
  + Opinar e valorar.

Polo que para desenvolver estas competencias e estes obxectivos deberemos:

* Enfrontar ao alumno con experiencias comunicativas auténticas.
* Interactuar cos seus iguais.
* Interactuar con usuarios competentes da linguaxe.
* Proporcionar oportunidades reais de aprendizaxe.

No marco de lingua estranxeira para este nivel os obxectivos son:

* Memorizar trabalinguas,cancións e poesías adaptadas ao nivel.
* Traballar o vocabulario novo que aparece en cada lección.
* Detectar e rexistrar as deficiencias apreciadas en cada alumno para poder correxilas.
* Fomentar a capacidade creativa coa elaboración de narracións.
* Actividades diversas de animación a lectura.
* Lectura e comentarios de textos seleccionados.
* Búsqueda de textos en internet sobre temas propostos.
* Visualización de documentais e películas en inglés.

**C. Proxecto lingüístico**

As accións que se levarán adiante están ligadas a aqueles estándares que permiten que o alumnado valore a importancia de aprender unha lingua estranxeira como medio para comunicarse cos demais, aprender elementos culturais e costumes, pero ademais para establecer semellanzas e diferenzas coa cultura e lingua galega.

Deste xeito adquiren un coñecemento máis extenso da súa propia cultura e comezan a valorala como signo de identidade dunha sociedade.

**D. Plan de convivencia**

A dinámica da aula,os contidos e as relacións entre o alumnado-familia e o profesorado contribuirá á convivencia escolar nos seguintes puntos:

* Conseguir que toda a comunidade educativa valore as normas de convivencia do centro escolar.
* Consensuar e interiorizar as normas de convivencia para mellorar o seu cumprimento.
* Incrementar o clima de confianza persoal entre profesorado e alumnado.
* Que o alumnado se sinta mellor considerado, integrado e seguro.
* Avanzar na idea de que a multiculturalidade e as diferenzas individuais son valores de convivencia.

|  |
| --- |
| 14.- MECANISMOS DE REVISIÓN, AVALIACIÓN, MODIFICACIÓN DAS PROGRAMACIÓNS DIDÁCTICAS EN RELACIÓN COS RESULTADOS ACADÉMICOS E PROCESOS DE MELLORA |

No apartado 8 (Indicadores de logro para avaliar o proceso de ensino e a práctica docente) mencionamos

que a programación será revisada e mellorada ó longo do curso (en cada UDI, por trimestres e ao final do curso escolar) segundo as necesidades e evolución da vida na aula, adaptando a mesma as diferentes necesidades individuais ou colectivas, e reflectindo ditos cambios na programación didáctica do nivel. Do mesmo xeito as programacións de aula, ó estaren fundamentadas no exposto na presente programación de nivel, reflectirán os mesmos cambios e melloras.

A nivel de centro temos un documento de auto-avaliación docente que cubrimos ao remate do curso escolar e que contén moita información para sucesivas programacións.

|  |  |  |  |
| --- | --- | --- | --- |
| **Auto-avaliación da práctica docente** | | | |
| **A. Da fase de preparación da práctica docente** | | | |
|  | Indicadores | Valoración | Observacións  Propostas de mellora |
| 1 | Realizo a programación da miña actividade educativa tendo como referencia o Decreto de Currículo de Ciclo ou Nivel. |  |  |
| 2 | Formulo os obxectivos didácticos de forma que expresan claramente as competencias clave que o meu alumnado debe conseguir. |  |  |
| 3 | Selecciono e secuencio os contidos da miña programación cunha distribución axeitada ás características do grupo de alumnos/as. |  |  |
| 4 | Adoptp estratexias e programo actividades en función dos obxectivos que dan cumprimento ás competencias clave previstas. |  |  |
| 5 | Establezo de modo explícito os criterios de avaliación e os estándares de aprendizaxe. |  |  |
| 6 | Planifico a miña actividade educativa de forma coordinada co resto do profesorado do equipo docente. |  |  |
| **B. Da fase de realización** | | | |
| **Motivación inicial** | | | |
| 1 | Presento e propoño un plan de traballo antes de cada unidade ou proxecto. |  |  |
| 2 | Propoño situacións introdutorias previas ao tema que se vai tratar. |  |  |
| **Motivación no proceso** | | | |
| 3 | Manteño o interese do alumnado partindo das súas experiencias. |  |  |
| 4 | Comunico a finalidade das aprendizaxes e a súa aplicación real. |  |  |
| 5 | Dou información dos progresos conseguidos así como das dificultades atopadas. |  |  |
| **Presentación dos contidos** | | | |
| 6 | Relaciono os contidos e actividades cos intereses e coñecementos previos dos meus alumnos/as. |  |  |
| 7 | Estruturo e organizo os contidos dando unha visión xeral de cada tema (mapas conceptuais, esquemas...). |  |  |
| **Actividades na aula** | | | |
| 8 | Propoño actividades que aseguran a adquisición das competencias clave previstas. |  |  |
| 9 | Propoño ao alumnado actividades variadas (de introdución, de motivación, de síntese, de consolidación, de recuperación, de ampliación e de avaliación). |  |  |
| 10 | Nas actividades e exercicios que propoño existe equilibrio entre as actividades individuais e os traballos en grupo. |  |  |
| **Recursos e organización de aula** | | | |
| 11 | Distribúo o tempo axeitadamente (breve tempo de exposición e o resto para as actividades que o alumnado realiza na clase). |  |  |
| 12 | Adopto distintos agrupamentos en función do momento, da tarefa a realizar, dos recursos, etc. |  |  |
| 13 | Utilizo recursos didácticos variados. |  |  |
| **Instrucións, aclaracións e tarefas do alumnado** | | | |
| 14 | Comprobo de diferentes modos, que o alumnado comprende a tarefa, actividade ou exercicio que ten que realizar. |  |  |
| 15 | Facilito estratexias de aprendizaxe: solicitar axuda, buscar fontes de información, pasos para resolver cuestións ou problemas, mellora da autoestima, participación... |  |  |
| 16 | Controlo frecuentemente o traballo dos alumnos/as: explicacións adicionais, dando pistas, feedback... |  |  |
| **Clima da aula** | | | |
| 17 | As relacións que establezo co meu alumnado dentro da aula e as que establece entre si, son correctas, fluídas e dende perspectivas non discriminatorias. |  |  |
| 18 | Favorezo a elaboración de normas de convivencia coa aportación de todos e todas e reacciono de forma ecuánime ante situacións conflitivas. |  |  |
| 19 | Fomento o respecto e a colaboración entre o alumnado e acepto suxerencias e aportacións. |  |  |
| **Seguimento/control do proceso de ensino aprendizaxe** | | | |
| 20 | Reviso e corrixo frecuentemente os contidos e actividades propostas. |  |  |
| 21 | Proporciono información ao alumnado sobre a execución das tarefas e como pode melloralas, favorecendo os procesos de autoavaliación. |  |  |
| 22 | No caso de obxectivos insuficientemente acadados, propoño novas actividades que faciliten a súa adquisición. |  |  |
| 23 | En caso de obxectivos suficientemente acadados en curto espazo de tempo propoño novas actividades que faciliten un maior grao de adquisición. |  |  |
| **Atención á diversidade** | | | |
| 24 | Teño en conta o nivel de habilidades do alumnado, os seus ritmos de aprendizaxe, as posibilidades de atención, etc, e, en función deles, adapto os distintos momentos do proceso de ensino-aprendizaxe. |  |  |
| 25 | Coordínome con outros profesionais (PT, AL, Orientadora...) para modificar e/ou adaptar contidos, estándares, metodoloxía, recursos... aos diferentes ritmos e posibilidades de aprendizaxe. |  |  |
| **C. Da fase de avaliación** | | | |
| 1 | Aplico criterios de avaliación en cada un dos temas ou proxectos de acordo co Proxecto Curricular e coas programacións de área. |  |  |
| 2 | Realizo unha avaliación inicial ao principio de curso para axustar a programación na que teño en conta a información final do titor ou titora anterior, o de outros profesores, o do Departamento de Orientación. |  |  |
| 3 | Contemplo outros momentos de avaliación inicial: a comezos dun tema, de novos bloques de contidos... |  |  |
| 4 | Utilizo suficientes criterios de avaliación que atendan de xeito equilibrado a avaliación dos diferentes estándares de aprendizaxe. |  |  |
| 5 | Corrixo e explico sistematicamente os traballos e actividade dos alumnos/as e dou pautas para a mellora das súas aprendizaxes. |  |  |
| 6 | Utilizo diferentes técnicas de avaliación en función da diversidade do alumnado, das diferentes áreas, dos temas... |  |  |
| 7 | Utilizo diferentes medios para informar a familias, profesorado e alumnado (sesións de avaliación, boletín de información, reunións colectivas, entrevistas individuais, asambleas de clase...) dos resultados de avaliación. |  |  |